**Kontakt pre médiá:**

Juraj Redeky

TAKTIQ COMMUNICATIONS s.r.o.

+421 911 478 280

juraj.redeky@taktiq.com

**Spoločnosť Logitech prináša MX Keys S Combo, prvý set z radu MX, s novým softvérom pre zvýšenie plynulosti a produktivity práce**

*Prvá súprava MX Keys S Combo obsahuje vylepšenú obľúbenú klávesnicu MX Keys S a cenami ovenčenú myš MX Master 3S*

**Bratislava – 31. mája 2023** – Spoločnosť Logitech predstavuje [MX Keys S Combo](https://logi.link/ufd4ip), [MX Keys S](https://logi.link/m0ybn2) a [MX Anywhere 3S](https://logi.link/j5x8ls), najnovšie prírastky do prémiového radu Master navrhnuté pre náročných používateľov, ako sú softvéroví vývojári a kreatívni profesionáli. S pridanou funkciou Smart Actions v aplikácii Logi Options+ a novými produktmi – súpravou MX Keys S Combo, vylepšenou klávesnicou MX Keys S a myšou MX Anywhere 3S – dosiahnete ľahšie duševný stav nazývaný „flow“, kedy sa budete cítiť maximálne produktívni.

„Požívatelia produktov MX môžu dosiahnuť stav „flow“ tým, že sa plne ponoria do tvorivého procesu a nájdu rovnováhu medzi náročnosťou danej úlohy a svojimi individuálnymi schopnosťami,“ povedal Anatoliy Polyanker, generálny riaditeľ divízie MX v spoločnosti Logitech. „Nové produkty radu Master s funkciou Smart Actions v aplikácii Logi Options+ sú určené pre každého, kto hľadá presnosť, rýchlosť a pohodlie na dosiahnutie optimálneho výkonu a radosti z práce.“

**Smart Actions**

Funkcia Smart Actions v aplikácii [Logi Options+](https://logi.link/sx26vf) vám dá možnosť uľahčiť si prácu a jediným stlačením tlačidla automatizovať opakujúce sa akcie, zložené z postupnosti niekoľkých úkonov. K dispozícii sú preddefinované smart akcie (makrá) pre automatizáciu častých úloh. Tieto makrá si môžete upraviť a zvládať tak viac práce.

**MX Keys S Combo**

Set MX Keys S Combo obsahuje novú klávesnicu MX Keys S, obľúbenú myš MX Master 3S a pohodlnú opierku pre dlane MX Palm Rest. Táto vyladená kombinácia umožňuje rýchlejšiu a presnejšiu prácu, čo ocenia predovšetkým skúsení profesionáli zameraní na vysokú úroveň tvorby a maximálny výkon. Klávesnicu s inteligentným podsvietením a prispôsobiteľnými klávesmi dopĺňa myš s tichými tlačidlami, rýchlym a presným rolovacím kolieskom a precíznym snímačom s rozlíšením 8K DPI, ktorý funguje na každom povrchu, vrátane skla.

**MX Keys S**

Zdokonalená bezdrôtová podsvietená klávesnica MX Keys S ponúka rýchle, plynulé a pohodlné písanie vďaka nízkoprofilovým klávesám Perfect Stroke, ktoré sú vytvarované presne pre vaše prsty. Táto komfortná klávesnica je vybavená inteligentným podsvietením, ktoré rozpozná keď sa ku klávesnici približujú ruky a automaticky prispôsobí svoj jas podľa svetelných podmienok v miestnosti, čo je teraz možné individuálne nastaviť aj v aplikácii Logi Options+. Klávesnica je k dispozícii v grafitovej alebo svetlosivej farbe a má vylepšené rozloženie kláves s tromi novými klávesmi pre maximálnu produktivitu a spoluprácu: prevod reči na text (diktovanie), vypnutie/zapnutie mikrofónu a písanie emoji.

**MX Anywhere 3S**

Vyskúšajte si rýchlosť, presnosť a tichý chod elektromagnetického rolovania MagSpeed u najdokonalejšej bezdrôtovej kompaktnej myši Logitech, ktorá je ideálna pre profesionálnych používateľov, ktorí potrebujú kedykoľvek a kdekoľvek maximálny výkon, mobilitu a pohodlie pri práci. Využíva technológiu Quiet Click, vďaka ktorej je klikanie tichšie ako u jej predchodcu (MX Anywhere 3). Myš je vybavená optickým snímačom s rozlíšením 8K DPI, ktorý dokáže pracovať na prakticky ľubovoľnom povrchu, vrátane skla, takže ju môžete nosiť so sebou na rôzne pracovné miesta doma alebo v kancelárii.

**Prístup k udržateľnosti**

Spoločnosť Logitech sa zaviazala vytvárať spravodlivejší a klimaticky prívetivejší svet tým, že aktívne pracuje na znižovaní svojej uhlíkovej stopy. Nové produkty MX sú voľbou, z ktorej môžete mať dobrý pocit. Plastové diely MX Keys S, MX Keys Combo a MX Anywhere 3S obsahujú certifikovaný recyklovaný plast, ktorý dáva druhý život vyradeným plastom zo starej spotrebnej elektroniky. Ich minimálny podiel je 11% pri MX Keys S, 22% pri MX Master 3S (ako súčasť MX Keys S Combo) a 61% pri MX Anywhere 3S. Hliníková doska vo vnútri MX Keys S je namiesto fosílnych palív vyrobená s použitím obnoviteľných zdrojov energie, čo znižuje vplyv na emisie uhlíka. Papierové obaly pochádzajú z lesov s certifikáciou FSC a ďalších kontrolovaných zdrojov. Výberom tohto výrobku podporujete zodpovedné hospodárenie so svetovými lesmi. Všetky produkty Logitech sú certifikované ako uhlíkovo neutrálne a pri ich výrobe je pokiaľ možno využívaná obnoviteľná energia. Keď si zakúpite výrobok Logitech, máte istotu, že jeho uhlíková stopa bola znížená na nulu vďaka podpore lesníctva, obnoviteľných zdrojov energie a klímou ovplyvnených komunít.

**Cena a dostupnosť**

[MX Keys S](https://logi.link/m0ybn2), [MX Keys S Combo](https://logi.link/ufd4ip) a [MX Anywhere 3S](https://logi.link/j5x8ls) budú dostupné od 31.mája 2023 na [logitech.com](https://www.logitech.com/cs-cz) a na Slovensku u predajcov Nay, Alza a Datart. Odporúčaná maloobchodná cena MX Keys S je 119 €, MX Keys S Plus (v balení s Palm Rest) 129 €, MX Keys S Combo (s MX Master 3S) 219 €, MX Anywhere 3S za 99,99 €. Aplikáciu Logi Options+ je možná stiahnuť zdarma na [logi.com/optionsplus](https://www.logitech.com/cs-cz/software/logi-options-plus.html).

**O spoločnosti Logitech**

Spoločnosť Logitech pomáha ľuďom realizovať ich túžby pomocou technológií, ktoré umožňujú každému tvoriť, byť úspešnejší a užívať si viac život. Navrhuje a vytvára produkty, ktoré spájajú ľudí prostredníctvom počítačov, hier, videa, hudby alebo streamovania a tvorby obsahu. Medzi značky spoločnosti Logitech patria [Logitech](https://www.logitech.com/cs-cz), [Logitech G](https://www.logitechg.com/cs-cz), [Astro Gaming](https://www.astrogaming.com/), [Streamlabs](https://streamlabs.com/), [Ultimate Ears](https://www.ultimateears.com/en-us), [Jaybird](https://jaybirdsport.com/en-roeu) a [Blue Microphones](https://www.bluedesigns.com/). Spoločnosť Logitech International bola založená v roku 1981 a je registrovaná vo Švajčiarsku; jej akcie sa obchodujú na švajčiarskej burze SIX Swiss Exchange (LOGN) a na americkej burze Nasdaq Global Select Market (LOGI). Viac informácií o spoločnosti Logitech môžete získať na webových stránkach [www.logitech.com](http://www.logitech.com), [firemnom blogu](http://blog.logitech.com/), [Facebooku](https://www.facebook.com/logitechczsk) alebo na Twitteri s hashtagom [@Logitech](https://twitter.com/Logitech).

Logitech a ďalšie značky Logitech sú ochranné známky alebo registrované ochranné známky spoločnosti Logitech Europe S.A. a/alebo jej pridružených spoločností v Spojených štátoch a ďalších krajinách. Všetky ostatné ochranné známky sú majetkom príslušných vlastníkov. Viac informácií o spoločnosti Logitech a jej produktoch môžete získať na webových stránkach spoločnosti na adrese [www.logitech.com](http://www.logitech.com).